Raadiopisik on mul veres juba lapsepõlvest. Üsna loogilise jätkuna kooliraadio ja -ajalehe tegemisele viis õpingutee mind Tartu Ülikooli ajakirjandusosakonda. Esimeseks põhitöökohaks oli Raadio Vaba Euroopa, millele kajastasin Tartus  toimuvat, suviti aga istusin RVE toimetajalaua taga Prahas. Sealt siirdusin mõneks ajaks Kuku raadiosse. 2003. aastast saadik olen töötanud ETV-s, tehes saateid Joon, Parlament, Puutepunkt ning Osoon. Aga 2007. aastal kutsus Meelis Süld mind Vikerraadiosse ja avastasin siit oma rõõmuks ääretult meeldiva kollektiivi. Olen ikka arvanud, et raadiotöö on minu jaoks pigem hobi, kui lihtsalt palgatöö.